Noch 1870 sind z Rom neii Stroße wi d Via Nazionale und d Via Cavour baut worre und neii Gründerziitvirtel entschtande; zu dere Ziit het d Stadt ugfähr 200.000 Iiwohner gha. 1911 isch a de Piazza Venezia s Vittoriano fertiggschtellt worre, e monschtröses Kenigsdenkmal und gliichziitig Grabmol vom unbekannte Soldat. D Gräber vom Vittorio Emmanuele II. und vo sim Nochfolger Umberto I. sind im Pantheon.